Mustapha av Queen

«Mustapha» er ein song skriven av Freddie Mercury og spelt inn av det britiske rockebandet Queen. Det er den første låten på albumet Jazz frå 1978, kategorisert som ein «rask hebraisk rockelåt» av Circus Magazine.

«Mustapha» vart gjeven ut på singel i Tyskland, Spania, Jugoslavia og Bolivia i 1979. B-sida til singelen var «Dead On Time» i Tyskland og Spania, og «In Only Seven Days» i Jugoslavia og Bolivia. Alle dei fire versjonane hadde forskjellige omslag.http://queenvinyls.com/vinyls-2/prova/jazz-1978/

Teksten i songen inneheld både engelsk, arabisk og persisk og kanskje fleire oppdikta ord. Somme forståelege ord er «Mustapha», «Ibrahim» og setninga «Allah, Allah, Allah we'll pray for you», «salaam alaykum» og «alaykum salaam».

På somme konsertar song Mercury opninga av «Mustapha» i staden for den kompliserte introen til «Bohemian Rhapsody», og gjekk frå «Allah we'll pray for you» til «Mama, just killed a man...». Stundom spelte bandet nesten heile versjonen av songen, frå «Crazy-turneen» sent i 1979 til «The Game-turneen» i 1980, med Mercury på piano. Dei droppa det andre verset og gjekk frå det første refrenget til det tredje. 

 Medverkande 
 Freddie Mercury - solo- og korvokal, piano
 Brian May - elektrisk gitar
 Roger Taylor - trommer, bjøller
 John Deacon - bassgitar

Kjelder
Denne artikkelen bygger på «Mustapha (Queen song)» frå ,  den 30. juni 2016. 
 oppgav desse kjeldene:

Bakgrunnsstoff
 Tekst på den offisielle nettsida til Queen

Kategori:Queen-songar
Kategori:Songar frå 1978
Kategori:Singlar frå 1979
Kategori:Fleirspråklege songar
Kategori:Songar skrivne av Freddie Mercury
Kategori:Songar produserte av Roy Thomas Baker
Kategori:EMI Records-singlar
Kategori:Hollywood Records-singlar